
DR 30.7.2018                                                               25                    

 
Tidak dapat dinafikan bahawa terdapat banyak salah laku, rasuah dan ketirisan di 

bawah pentadbiran Barisan Nasional sehingga rakyat Malaysia berasa malu di arena 
antarabangsa apabila tanah air yang kita cintai digelar sebagai kerajaan kleptokrasi.  

Isu skandal 1MDB yang dahulunya pantang disebut dalam Dewan yang mulia ini 
sedang disiasat secara terperinci. Mereka yang terlibat akan didakwa ke mahkamah. Setakat 
ini, dijangka ketirisan tersebut bakal menyebabkan kerugian sebanyak RM42 bilion dan 
memberikan beban kepada seluruh rakyat Malaysia.   

Saya tertarik dengan fakta yang dibawa oleh Yang Berhormat Damansara dalam 
perbahasannya pada minggu lepas yang telah mendedahkan dalam 1MDB sebanyak RM470 
juta telah diambil oleh parti komponen Barisan Nasional pada masa itu.  Saya mencabar 
supaya dana yang disalur secara tidak telus itu dikembalikan kepada kerajaan untuk 
membantu membayar hutang negara yang begitu banyak.   

Dalam usaha membina semula Malaysia, kita nampak kesungguhan yang diambil 
oleh Kerajaan Pakatan Harapan walaupun baru memasuki hari ke-75. Saya menyokong 
dengan sepenuhnya langkah yang diambil oleh Kerajaan Pakatan Harapan dalam 
pengisytiharan harta oleh semua Ahli Yang Berhormat pihak kerajaan termasuklah Yang 
Amat Berhormat Langkawi. Pengisytiharan harta tersebut jelas mempamerkan hasrat 
Kerajaan Pakatan Harapan mewujudkan sebuah kerajaan yang bersih dan berintegriti. Pada 
pendapat saya, skop pengisytiharan harta harus diperluaskan lagi kepada semua Ahli Yang 
Berhormat yang kini berada di tempat pembangkang.   

Pada masa yang sama, saya juga menyokong langkah drastik dan tepat Kerajaan 
Pakatan Harapan mengeluarkan sembilan buah agensi dari Jabatan Perdana Menteri  dan 
melaporkan terus ke Parlimen. Langkah ini amat penting dan strategik kerana jelas 
ternampak fungsi-fungsi agensi tersebut telah dimanipulasikan oleh Kerajaan Barisan 
Nasional dalam pengurusan skandal 1MDB.   

Syabas dan tahniah juga saya ucapkan kepada rakyat Malaysia di bawah kerajaan 
baharu yang cekap, efektif dan amanah. Kos LRT3 berjaya dikurangkan daripada RM31.6 
bilion kepada RM16.6 bilion, di mana penjimatan dan pengurangan pinjaman sebanyak RM15 
bilion akan diterjemahkan sebagai kos pengangkutan awam yang lebih murah dan efisien.  
Walau bagaimanapun, banyak lagi isu dan janji-janji yang perlu ditangani dengan kadar 
secepat mungkin termasuklah kaedah membantu peneroka FELDA dan pengiktirafan sijil 
UEC yang kini sedang diteliti secara terperinci.   

Tuan Yang di-Pertua, beralih kepada masalah bekalan ubat tidak mencukupi dari 
hospital dan kos perkhidmatan perubatan swasta yang semakin meningkat dan 
membebankan.  Perbelanjaan perkhidmatan perubatan awam hanya pada kadar 2.3 nisbah 
KDNK ataupun GDP, manakala sumbangan pihak swasta sebanyak 2.1 peratus menjadikan 
keseluruhan perbelanjaan kesihatan hanya pada kadar 4.4 peratus KDNK.  

Sebagai sebuah negara middle income ataupun berpendapatan tinggi menengah- 
upper-middle income, seharusnya kita berbelanja pada kadar enam hingga tujuh peratus 
KDNK. Dengan jelas, selama ini kita mengalami peruntukan yang amat tidak mencukupi 
untuk sektor perubatan.  Besarlah harapan saya agar kegagalan Kerajaan Barisan Nasional 
yang hanya memperuntukkan 2.3 peratus KDNK sahaja akan diperbaiki segera pada 
pembentangan Bajet 2019 yang akan datang.   

Di samping itu, saya juga memohon supaya Kementerian Kesihatan mengkaji 
cadangan saya untuk mewujudkan sebuah cawangan Pusat Institut Jantung di Taiping untuk 
pesakit-pesakit bahagian utara Semenanjung dengan sokongan prasarana dan kelengkapan 
dari Hospital Taiping yang sedia ada. 

Pada masa yang sama, saya menyokong sepenuhnya usaha kerajaan meneliti dan 
mengkaji semula perjanjian Pharmaniaga dalam bekalan perubatan dan BERNAS dalam 
bekalan makanan. Monopoli yang diwarisi zaman Barisan Nasional harus dihapuskan. 
Penyeliaan secara holistik di setiap peringkat rantaian pembekalan bukan sahaja akan 
menghentikan penyelewengan negara, malah usaha tersebut akan memastikan kesihatan 
dan keselamatan bekalan makanan terjamin dan memanfaatkan seluruh rakyat Malaysia.   

 

 



Tidak dapat dinafikan bahawa terdapat banyak salah laku, rasuah dan ketirisan di. bawah pentadbiran Barisan Nasional sehingga rakyat Malaysia berasa malu di arena antarabangsa apabila tanah air yang kita cintai digelar sebagai kerajaan kleptokrasi. Isu skandal 1MDB yang dahulunya pantang disebut dalam Dewan yang mulia ini sedang disiasat secara terperinci. Mereka yang terlibat akan didakwa ke mahkamah. Setakat ini, dijangka ketirisan tersebut bakal menyebabkan kerugian sebanyak RM42 bilion dan memberikan beban kepada seluruh rakyat Malaysia. Saya tertarik dengan fakta yang dibawa oleh Yang Berhormat Damansara dalam perbahasannya pada minggu lepas yang telah mendedahkan dalam 1MDB sebanyak RM470 juta telah diambil oleh parti komponen Barisan Nasional pada masa itu. Saya mencabar supaya dana yang disalur secara tidak telus itu dikembalikan kepada kerajaan untuk membantu membayar hutang negara yang begitu banyak. Dalam usaha membina semula Malaysia, kita nampak kesungguhan yang diambil oleh Kerajaan Pakatan Harapan walaupun baru memasuki hari ke-75. Saya menyokong dengan sepenuhnya langkah yang diambil oleh Kerajaan Pakatan Harapan dalam pengisytiharan harta oleh semua Ahli Yang Berhormat pihak kerajaan termasuklah Yang Amat Berhormat Langkawi. Pengisytiharan harta tersebut jelas mempamerkan hasrat Kerajaan Pakatan Harapan mewujudkan sebuah kerajaan yang bersih dan berintegriti. Pada pendapat saya, skop pengisytiharan harta harus diperluaskan lagi kepada semua Ahli Yang Berhormat yang kini berada di tempat pembangkang. Pada masa yang sama, saya juga menyokong langkah drastik dan tepat Kerajaan Pakatan Harapan mengeluarkan sembilan buah agensi dari Jabatan Perdana Menteri dan melaporkan terus ke Parlimen. Langkah ini amat penting dan strategik kerana jelas ternampak fungsi-fungsi agensi tersebut telah dimanipulasikan oleh Kerajaan Barisan Nasional dalam pengurusan skandal 1MDB. Syabas dan tahniah juga saya ucapkan kepada rakyat Malaysia di bawah kerajaan baharu yang cekap, efektif dan amanah. Kos LRT3 berjaya dikurangkan daripada RM31.6 bilion kepada RM16.6 bilion, di mana penjimatan dan pengurangan pinjaman sebanyak RM15 bilion akan diterjemahkan sebagai kos pengangkutan awam yang lebih murah dan efisien. Walau bagaimanapun, banyak lagi isu dan janji-janji yang perlu ditangani dengan kadar secepat mungkin termasuklah kaedah membantu peneroka FELDA dan pengiktirafan sijil UEC yang kini sedang diteliti secara terperinci. Tuan Yang di-Pertua, beralih kepada masalah bekalan ubat tidak mencukupi dari hospital dan kos perkhidmatan perubatan swasta yang semakin meningkat dan membebankan. Perbelanjaan perkhidmatan perubatan awam hanya pada kadar 2.3 nisbah KDNK ataupun GDP, manakala sumbangan pihak swasta sebanyak 2.1 peratus menjadikan keseluruhan perbelanjaan kesihatan hanya pada kadar 4.4 peratus KDNK. Sebagai sebuah negara middle income ataupun berpendapatan tinggi menengah- upper-middle income, seharusnya kita berbelanja pada kadar enam hingga tujuh peratus KDNK. Dengan jelas, selama ini kita mengalami peruntukan yang amat tidak mencukupi untuk sektor perubatan. Besarlah harapan saya agar kegagalan Kerajaan Barisan Nasional yang hanya memperuntukkan 2.3 peratus KDNK sahaja akan diperbaiki segera pada pembentangan Bajet 2019 yang akan datang. Di samping itu, saya juga memohon supaya Kementerian Kesihatan mengkaji cadangan saya untuk mewujudkan sebuah cawangan Pusat Institut Jantung di Taiping untuk pesakit-pesakit bahagian utara Semenanjung dengan sokongan prasarana dan kelengkapan dari Hospital Taiping yang sedia ada. Pada masa yang sama, saya menyokong sepenuhnya usaha kerajaan meneliti dan mengkaji semula perjanjian Pharmaniaga dalam bekalan perubatan dan BERNAS dalam bekalan makanan. Monopoli yang diwarisi zaman Barisan Nasional harus dihapuskan. Penyeliaan secara holistik di setiap peringkat rantaian pembekalan bukan sahaja akan menghentikan penyelewengan negara, malah usaha tersebut akan memastikan kesihatan dan keselamatan bekalan makanan terjamin dan memanfaatkan seluruh rakyat Malaysia.